A4-0299/98

Πρόταση οδηγίας του Συμβουλίου που αφορά την καθιέρωση κοινού συστήματος φορολόγησης των τόκων και των δικαιωμάτων που καταβάλλονται μεταξύ συνδεδεμένων εταιρειών διαφορετικών κρατών μελών (COM(98)0067 - C4-0195/98 - 98/0087(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι οι διοικητικές διατυπώσεις και οι ταμειακές επιβαρύνσεις έχουν ιδιαίτερη σημασία για τις μικρομεσαίες επιχειρήσεις, περιορίζοντας ενδεχομένως τη θέσπιση ελαστικών διαομαδικών χρηματοοικονομικών ρυθμίσεων και αποθαρρύνοντας συγχρόνως μορφές διασυνοριακής συνεργασίας;

(Τροπολογία 2)

Αιτιολογική σκέψη 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι είναι σημαντικό να επεκταθούν οι διατάξεις της παρούσας οδηγίας και στη φορολόγηση τόκων και δικαιωμάτων που καταβάλλονται μεταξύ μη συνδεδεμένων εταιρειών, ως χαρακτηριστικό της περαιτέρω ανάπτυξης της Ενιαίας Αγοράς;

(Τροπολογία 3)

Αιτιολογική σκέψη 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι ο συγχρονισμός της νομοθετικής προόδου των διαφόρων στοιχείων του πακέτου(1) πρέπει να εκληφθεί ως μεσοπρόθεσμος γενικός στόχος και δεν πρέπει να χρησιμοποιηθεί, αντιθέτως, από τα κράτη μέλη ως μέσο για την αναβολή της έγκρισης των διαφόρων στοιχείων του πακέτου;

(1) "Συμπεράσματα του Συμβουλίου ECOFIN της 1ης Δεκεμβρίου 1997 σχετικά με τη φορολογική πολιτική», ΕΕ C 2, της 6.1.1998, σελ. 1 και ανακοίνωση της Επιτροπής με τίτλο: "Πακέτο μέτρων για την αντιμετώπιση του επιζήμιου φορολογικού ανταγωνισμού στην Ευρωπαϊκή Ένωση ¨, 5 Νοεμβρίου 1997, COM(97)0564.

(Τροπολογία 4)

Άρθρο 6, παράγραφος 2

>Αρχικό κείμενο>

2. Σε περιπτώσεις συναλλαγών που έχουν κύριο στόχο ή μεταξύ των κύριων στόχων τους τη φοροδιαφυγή ή τη φοροαποφυγή, τα κράτη μέλη δικαιούνται να άρουν το ευεργέτημα της παρούσας οδηγίας ή να αρνηθούν την εφαρμογή της.

>Κείμενο μετά την ψηφοφορία στο ΕΚ>

2. Μόνο σε περίπτωση συναλλαγών που έχουν κύριο στόχο τη φοροδιαφυγή ή τη φοροαποφυγή, τα κράτη μέλη δικαιούνται να άρουν το ευεργέτημα της παρούσας οδηγίας ή να αρνηθούν την εφαρμογή της.

(Τροπολογία 5)

Άρθρο 7, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Τα κράτη μέλη δεσμεύονται να επανεξετάσουν την ισχύουσα νομοθεσία και τις υφιστάμενες πρακτικές σύμφωνα με τις αρχές που εκτίθενται στον Κώδικα Δεοντολογίας για την φορολογία των επιχειρήσεων(1), προκειμένου να διασφαλίσουν ευρεία εφαρμογή των διατάξεων της Οδηγίας όταν αυτή τεθεί σε εφαρμογή.

(1) "Ψήφισμα του Συμβουλίου και των αντιπροσώπων των κυβερνήσεων των κρατών μελών συνερχομένων στα πλαίσια του Συμβουλίου, της 1ης Δεκεμβρίου 1997, σχετικά με έναν κώδικα δεοντολογίας για τη φορολογία των επιχειρήσεων», ΕΕ C 2, της 6.1.1998, σελ. 2.

(Τροπολογία 6)

Άρθρο 10

>Αρχικό κείμενο>

Τρία έτη μετά την ημερομηνία που αναφέρεται στο άρθρο 9, παράγραφος 1, η Επιτροπή υποβάλλει έκθεση στο Συμβούλιο σχετικά με την εφαρμογή της οδηγίας, προκειμένου ιδίως να διευρυνθεί το πεδίο εφαρμογής της και σε άλλες εταιρείες ή επιχειρήσεις, πέραν αυτών που εμπίπτουν στην παρούσα οδηγία, και να επανεξετασθεί η εφαρμογή του άρθρου 7.

>Κείμενο μετά την ψηφοφορία στο ΕΚ>

Τρία έτη μετά την ημερομηνία που αναφέρεται στο άρθρο 9, παράγραφος 1, η Επιτροπή υποβάλλει έκθεση στο Συμβούλιο σχετικά με την εφαρμογή της οδηγίας, προκειμένου ιδίως να διευρυνθεί το πεδίο εφαρμογής της και σε άλλες εταιρείες ή επιχειρήσεις, πέραν αυτών που εμπίπτουν στην παρούσα οδηγία,

να καταργηθούν οι εξαιρέσεις που προβλέπονται από το άρθρο 7 και να διασφαλισθεί η συνέπεια της παρούσας οδηγίας με τα άλλα στοιχεία του πακέτου φορολογικών μέτρων της Επιτροπής.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου που αφορά την καθιέρωση κοινού συστήματος φορολόγησης των τόκων και των δικαιωμάτων που καταβάλλονται μεταξύ συνδεδεμένων εταιρειών διαφορετικών κρατών μελών (COM(98)0067 - C4-0195/98 - 98/0087(CNS)) (Διαδικασία διαβούλευσης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο, COM(98)0067 - 98/0087(CNS) ((ΕΕ C 123 της 22.4.1998, σελ. 9)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 100 της Συνθήκης ΕΚ (C4-0195/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (A4-0299/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο;

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ.

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά;

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.